Manira Kangjêng Radèn Adipati Sasradiningrat, pêpatih ing karaton dalêm Surakarta Adiningrat, sawuse anguningani anane kagungan dalêm bangawan lan kali ing bawah dalêm Surakarta kang ana tambangane, sarta sawuse anggalih supaya anyathithikake kuwatir sangsarane kang padha nunggang prau ana ing panambangan mau, lan anyêpèkake udur bab kèhe tambangane kang padha nunggang prau mau, apa dene supaya sarupane uwong padha sumurupa yèn sarupane kali ing bawah dalêm Ingkang Sinuhun Kangjêng Susuhunan iku pancèn kagungan dalêm, marmane ing mêngko anggalih prêlu andhawuhake pranatan kaya ing ngisor iki.